**PROJEKTS**

2025.gada \_\_. \_\_\_\_\_\_\_\_\_ Lēmums Nr.\_\_\_\_\_

**Par atbalstu projektam** **“Ēku energosertifikācija izmantojot ALTUM grantu”**

Pamatojoties uz Pašvaldību likuma 10.panta pirmās daļas 21.punktu, Ēku energoefektivitātes likuma 7.panta pirmās daļas 8.punktu, ņemot vērā, ka projekta “Ēku energosertifikācija izmantojot ALTUM grantu” (turpmāk - Projekts) ietvaros ar akciju sabiedrības “Attīstības finanšu institūcija Altum” atbalstu tiek plānots veikt 20 (divdesmit) Daugavpils valstspilsētas pašvaldības (turpmāk - Pašvaldība) īpašumā esošu ēku energosertifikāciju, tādējādi nosakot ēku energoefektivitātes līmeni un identificējot īstenojamos energoefektivitātes paaugstināšanas pasākumus, kā arī Projekta īstenošanas rezultātā tiks sagatavoti 20 (divdesmit) Pašvaldības ēku energosertifikāti, apkopots pārskats par ēku inženiertehniskajām sistēmām un sagatavoti ēku energoefektivitātes paaugstināšanas priekšlikumi, ievērojot to, ka kopējais Projekta plānotais budžets Pašvaldībai sastāda 23 591.49 EUR, no kuriem akciju sabiedrības “Attīstības finanšu institūcija Altum” finansējums ir 16 918.20 EUR, savukārt Pašvaldības līdzfinansējums ir 6673.29 EUR,

ņemot vērā Daugavpils valstspilsētas pašvaldības domes (turpmāk – Dome) Pilsētas saimniecības un attīstības komitejas 2025.gada \_\_.\_\_\_\_\_\_\_\_ atzinumu, Domes Finanšu komitejas 2025.gada \_\_. \_\_\_\_\_\_\_\_\_ atzinumu, **Dome nolemj:**

1. Atbalstīt dalību projektā “Ēku energosertifikācija izmantojot ALTUM grantu”.
2. Pilnvarot Pašvaldības izpilddirektori S.Šņepsti Pašvaldības vārdā parakstīt granta līgumu energoefektivitātes projekta dokumentācijas izstrādei un apmaksai ar akciju sabiedrību “Attīstības finanšu institūcija Altum”.
3. Nodrošināt Pašvaldības līdzfinansējumu dalībai projektā atbilstoši projekta ieviešanas laika grafikam un naudas plūsmas plānam.

Daugavpils valstspilsētas pašvaldības domes

priekšsēdētājs A.Elksniņš